[**Limone proti parazitom**](http://www.ognjic-logatec.si/zdravo-382ivljenje/limone-proti-parazitom)

Limonine peške dokaj hitro vzkalijo, če jih položimo na zemljo v cvetlični lonček in malo zalivamo. Tako dobimo zelo simpatična zelena limonina drevesca na oknih naših stanovanj.

Večina dolgotrajnih zdravstvenih težav nastaja ravno zaradi notranjih parazitov (kot je npr. kandida), ki se naselijo v prebavilih in tako izčrpavajo celotno telo. Ko se ti zajedalci preveč razmnožijo, začne prihajati do kronične utrujenosti in raznoraznih dolgotrajnih zdravstvenih težav.

Zelo učinkovit način, da se parazitov znebimo, je v tem, da povečamo količino ognja v notranjosti prebavil. V ta namen si lahko pripravimo zelo preprost naravni ognjeni napitek - v kozarec stisnemo najprej malo limone (npr. toliko da pokrijemo dno kozarca z limoninim sokom), potem notri po lastnem občutku natresemo nekaj kajenskega popra (to je drugo ime za pekočo čili papriko v prahu) in čez prelijemo še za kak prst ali dva vode ter napitek premešamo.

Spijemo čimbolj na eks - ognjeni napitek bo najprej razkužil usta in grlo, telo pa bo v trenutku zelo močno aktiviral, prebudil in segrel, podobno kot šilce žganja - vendar kajenski poper za razliko od
alkohola nima škodljivih stranskih učinkov na živčni sistem in možgane.

Kisla limona v stiku z želodčno kislino reagira v bazične soli, zato posledično dokaj močno alkalizira telo (alkalno ali bazično okolje zajedalcem v notranjosti prebavil ne ustreza, razraščajo se lahko samo v kislem okolju). Po drugi strani limona zelo podžge ognjeno moč kajenskega popra, tako se notranji ogenj lepo razširi po vseh prebavilih in trebušnih organih in začne svoj dolgi zdravilni pohod vse do konca črevesja.

Včasih lahko natresemo v napitek tudi malo kurkume (indijska začimba v obliki rumenega prahu), ki je sicer zelo uporabna tudi za celjenje zunanjih ran (ko npr. na ureznino potresemo kurkumo, se rana na ta način razkuži in se ne bo zagnojila - hitrost celjenja ran se s kurkumo tako precej poveča). V napitek kurkume raje ne dodajamo vsakič, ker ima njeno prepogosto uživanje lahko antibiotičen učinek. V času kure je priporočljivo tudi uživanje probiotičnih izdelkov (npr. jogurtov), ki omogočijo postopno zamenjavo kultur zajedalcev s kulturami, ki telesu pomagajo pri prebavnem procesu.

Če imamo dolgotrajne težave z prebavili in če opažamo, da blato ni dovolj izsušeno, če je lepljivo in ni dovolj čvrsto, to največkrat pomeni, da so se paraziti v našem telesu preveč razmnožili. V takem primeru je dobro, da si ognjeni napitek pripravimo vsaj trikrat na dan. V telesu bomo posledično že po nekaj dneh začeli zaznavati več življenjske energije, zelo kmalu pa bo blato postalo tudi bolj izsušeno in čvrsto - vse to so znaki osvobajanja od parazitov.

Naše delovanje je usmerjeno tako navzven kot navznoter - tako kot zunanjim zajedalcem (ki zaenkrat predstavljajo 1% najpremožnejšega sloja svetovnega prebivalstva) odrekamo svojo energijo in poslušnost v njihovih vojnih eksperimentih, enako delujemo tudi navznoter napram
notranjim zajedalcem. V pravem trenutku se bo sinhroniziralo naše delovanje navznoter z aktivnostmi navzven in nastopil bo globalni mir, ki ga bomo čutili tako v telesu kot tudi v zunanjem svetu okoli nas.

Na internetu je možno prebrati kar nekaj člankov o zdravilnih učinkih kajenskega popra, imejmo pa tudi pred očmi, da se njegova moč v kombinaciji z limoninim sokom nekajkrat pomnoži in s tem še bolj razmahne po telesu.

Jaz sem doslej vedel le, da limona funkcionira proti zakisanosti telesa, ker je bazično hranilo. Ne sme te zmotiti, da ima kisel okus, to nima nobene zveze z zakisanostjo telesa. Če imamo telo zakisano je to znak nezdravega telesa!

Limona pa tudi topi "špeh".